ai4bharat/Pralekha huggingface dataset:
سائنس اور ٹیکنالوجی کی وزارت
پرنسپل سائنسی صلاح کار پروفیسر کے وجے راگھون نے ڈیزائن میں سرمایہ کاری کے دروازے کھولنے اور مشین لرننگ میں نوجوانوں کی ٹریننگ پر زور دیا
حکومت ہند کے پرنسپل سائنسی صلاح کار پروفیسر کے وجے راگھون نے ٹی آئی ایف اے سی کے 34 ویں یوم تاسیس کے موقع پر منعقد ‘ری بوٹ، ری انوینٹ اور مزاحمت – آگے کا راستہ’ کے موضوع پر اپنی تقریر میں تمام شعبوں میں ڈیزائن میں سرمایہ کاری کے دروازے کھولنے پر زور دیا تاکہ ٹیکنالوجی کو آگے لے جایا جاسکے اور قابل استحکام ، شمولیتی ترقی کے لئے مقامی مینوفیکچرنگ میں اضافہ کیا جاسکے۔
پروفیسر وجے راگھو ن نے کہا کہ ’’ فوکس والے شعبوں میں اونچا مقام حاصل کرنے کے لئے مینوفیکچرنگ کو ڈیزائن کے ساتھ بنیادی طور پر تقسیم کیا جانا چاہئے۔ مصنوعات کی پروٹو ٹائپنگ اور مینوفیکچرنگ کا کام سرمایہ کاروں کے ذریعے مقامی سطح پر کیا جاسکتا ہے۔ ہندوستا نی درسگاہوں سے وابستہ ڈیزائن کمپنیوں کو پھلنا پھولنا چاہئے تاکہ اُن کے اندر دنیا میں کہیں بھی کسی بھی قسم کی مصنوعات کو تیار کرنے کا اعتماد پیدا ہوسکے۔ ہمیں اس مرحلہ کی طرف پیش قدمی کرنی چاہئے، جہاں ہم مصنوعات تیار کرسکیں، ان کے ڈیزائن بناسکیں اور پوری دنیا سے مقابلہ کرتے ہوئے ان ڈیزائنوں کو ایکسپورٹ کرسکیں۔‘‘
انہوں نے یہ بھی کہا کہ طاقت کی بنیاد کے طور پر علم کی تقسیم کے لئے ریاضی ، شماریات اور کمپیوٹر سائنس کی تعلیم کو عام کیا جا نا چاہئے اور مشین لرننگ پر مبنی فیصلے ، جو کہ اس قسم کی تعلیم کے نتیجہ میں سامنے آئیں گے، انہیں عام طور پر ہماری آبادی تک لے جایا جانا چاہئے۔تحقیق کے کام کو اسکولوں، کالجوں اور یونیورسٹیوں جیسے مقامات پر لے جانے کی ضرورت ہے، جہاں پر ہمارے 90 فیصد طلباء جاتے ہیں۔ پروفیسر وجے راگھون نے کہا کہ ’’اس بار بجٹ میں تھوڑی تفصیل کے ساتھ جس نیشنل ریسرچ فاؤنڈیشن  کا اعلان کیا گیا ہے، اس سے عام طور سے ریسرچ میں اور خاص طور سے سائنس اور ٹیکنالوجی میں ٹریننگ کو زیادہ سے زیادہ لوگوں تک لے جانے میں مدد ملے گی۔‘‘
انہوں نے ملک میں اختراع اور تحقیق کے ایکو سسٹم کو مضبوط کرنے کے لئے انہوں نے پوری سائنسی برادری کو مشترکہ طور پر سامنے آنے کے لئے کہا۔
ٹی آئی ایف اے سی ، ڈی ایس ٹی کے تحت ایک خود مختار تنظیم ہے، جو ٹیکنالوجی سے متعلق سرگرمیوں کو آگے بڑھاتی ہے، ٹیکنالوجی پر مبنی ترقی کے لئے سہولیات اور تعاون فراہم کرتی ہے، ٹیکنالوجی سے متعلق تجارتی موقع کی اطلاع دیتی ہے اور مشن موڈ پروگراموں کو نافذ کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ق ت۔ ق ر
U.NO. 1451
(Visitor Counter : 130
وزارات ثقافت
ثقافت کی وزارت نے کووڈ – 19 کی روک تھام کے لیے احتیاطی اقدامات کے سلسلے میں میوزیم ، آرٹ گیلریز اور نمائشوں کے دوبارہ انعقاد کے لیے پروٹوکول جاری کیا ہے
میوزیموں ، آرٹ گیلریز اور نمائشوں کے انعقاد کی 10 نومبر 2020 سے ایس او پی کے مطابق اجازت
نئی دہلی، 05نومبر ،2020 / وزارت داخلہ کی ، 5ویں مرحلے کے رہنما خطوط کی بنیاد پر اور ثقافت اور صنعت میں مختلف متعلقہ فریقوں کی طرف سے موصولہ مشوروں پر غور و خوض کرتے ہوئے ثقافت کی وزارت نے اب میوزیموں ، آرٹ گیلریز اور نمائشوں کے لیے تفصیلی ایس او پی جاری کیے ہیں، جس کا مقصد کووڈ – 19 کو پھیلنے سے روکنے کے لیے اقدامات کرنا ہے۔
ان رہنما خطوط میں کام کاج کے وہ معیاری طور طریقے شامل ہیں جن پر میوزیم ، آر ٹ گیلریز اور نمائشوں کی انتظامیہ نیز ان جگہوں پر آنے والے لوگوں کو عمل کرنا ہے۔ یہ جامع رہنما خطوط وافر صفائی ستھرائی ، ٹکٹوں کی خریداری اور میوزیم ، نمائشوں اور آرٹ گیلریز میں آنے والے لوگوں اور عملے کی حفاظت کو یقینی بنانے کےلیے جاری کیے گیے ہیں۔
یہ وضاحت کی جاتی ہے کہ کنٹینٹ منٹ زون کے اندر کوئی بھی میوزیم اور / یا آرٹ گیلری نہیں کھولی جائے گی۔ مزید یہ کہ ریاستوں اور مرکز کے زیر انتظام علاقوں کی سرکاریں اپنی فیلڈ جائزے کے مطابق اضافی اقدامات کی تجویز پر غور و خوض کر سکتی ہیں۔
کووڈ – 19 کے بندوبست کے لیے قومی ہدایات اور متعلقہ رہنما خطوط جو وزارت داخلہ ، صحت اور خاندانی بہبود کی وزارت ، ریاستوں و مرکز کے زیرانتظام علاقوں کی سرکاروں نے جاری کیے ہیں اُن پر سبھی سرگرمیوں اور کام کاج کے دوران سختی سے عمل کیا جائے۔ یہ رہنما خطوط فوری طور پر نافذ کر دیئے گیے ہیں اور مزید احکامات جاری ہونے تک ان پر عمل کیا جاتا رہے گا۔ ثقافت کی وزارت کے تحت میوزیم، نمائشوں اور آرٹ گیلریز کو دس نومبر 2020 سے کھول دیا جائے گا اور دیگر کو سہولت کے مطابق اور ریاست / شہر / مقامی قوانین، اصولوں اور ضابطوں / عمل میں آئے ہوئے اَن لاک رہنما خطوط کے مطابق کھولا جا سکتا ہے۔
کووڈ – 19 کو پھیلنے سے روکنے کے لیے احتیاطی اقدامات کے بارے میں میوزیموں ، آرٹ گیلریز اور نمائشوں کو دوبارہ شروع کیے جانے کے بارے میں ایس او پی کی جانکاری کے لیے برائے کرم یہاں کلک کیجیے۔
کووڈ – 19 عالمی وبا سے دنیا بھر کے میوزیم اور آرٹ سیکٹر متاثر ہوئے ہیں۔ البتہ چونکہ میوزیم اور آرٹ گیلریز میں کام کاج ہلکی رفتار سے دوبارہ شروع کیا جا رہا ہے اور ان کی عمارتیں دوبارہ کھل رہی ہیں تو یہ لازمی ہے کہ کووڈ – 19 کو پھیلنے سے روکنے کے لیے جامع رہنما خطوط تشکیل دیئے جائیں اور ان میں آنے والے لوگوں اور عملے کی حفاظت کو یقینی بنایا جائے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6974
(
وزارت دفاع
یوم جمہوریہ پریڈ کے لیے جھانکیوں کا انتخاب
یوم جمہوریہ کی پریڈ میں شرکت کے لیے جھانکیوں کا انتخاب کرنے کی غرض سے ایک مکمل اور جامع نظام موجود ہے۔ مختلف ریاستوں نیز مرکز کے زیر انتظام علاقوں سے موصول ہونے والی جھانکیوں کی تجاویز پر ایکسپرٹ کمیٹی کی اجلاسوں کے سلسلے میں تجزیہ کیا جاتا ہے جس میں آرٹ، ثقافت، پینٹنگ، مجسمہ سازی، موسیقی، آرکیٹکچر، کوریوگرافی وغیرہ کے شعبے کے سرکردہ افراد شامل ہوتے ہیں۔ جھانکیوں کی تجاویز کا ، موضوع، تصور، ڈیزائن اور ان کے بصریاتی اثر کی بنیاد پر مطالعہ کیا جاتاہے۔ پریڈ کی مجموعی مدت میں جھانکیوں کے لیے مختص وقت کے مطابق ،ماہرین کی کمیٹی ہمیشہ جھانکیوں کی شارٹ لسٹنگ کرتی ہے۔
ریاستوں اور مرکز کے زیر انتظام علاقوں سے پریڈ میں شمولیت کے لیے اپنی جھانکیوں کے لیے موصول تمام تجاویز کا تجزیہ ماہرین کی کمیٹی نے کیا اور اس کے نتیجے میں پریڈ میں منتخب ریاستوں اور مرکز کے زیر انتظام علاقوں کی جھانکیوں نے حصہ لیا۔ حتمی عمل کے بعد آخری فہرست میں شامل نہ ہونے والی ریاستوں نیزمرکز کے زیر انتظام علاقوں کی فہرست درج ذیل ہے:
|
|
نمبر شمار
|
|
ریاستیں/ مرکز کے زیر انتظام علاقے
|
|
1.
|
|
انڈومان اور نکوبار جزائر
|
|
2.
|
|
آندھراپردیش
|
|
3.
|
|
آسام
|
|
4.
|
|
چنڈی گڑھ
|
|
5.
|
|
دادر اور نگر حویلی اور دمن اور دیو
|
|
6.
|
|
دہلی
|
|
7.
|
|
ہماچل پردیش
|
|
8.
|
|
جھارکھنڈ
|
|
9.
|
|
کیرالہ
|
|
10.
|
|
لداخ
|
|
11.
|
|
مدھیہ پردیش
|
|
12.
|
|
میزورم
|
|
13.
|
|
اڈیشہ
|
|
14.
|
|
تمل ناڈو
|
|
15.
|
|
تلنگانہ
|
|
16.
|
|
تریپورہ
|
|
17.
|
|
مغربی بنگالی
وم جمہوریہ 2022 کی پریڈ کے لیے، کیرالہ سمیت 29 ریاستوں نیز مرکز کے زیر انتظام علاقوں سے جھانکیوں کی تجاویز موصول ہوئی تھیں۔ ماہرین کی کمیٹی نے پہلے دور کی پانچ میٹنگوں میں کیرالہ سے موصول ہونے والی جھانکی کی تجویز کا مطالعہ کیا۔ پانچویں دور کے بعد کیرالہ کی جھانکی شرکت کے لیے شارٹ لسٹ کردہ ریاستی ، مرکز کے زیر انتظام علاقوں سے 12 جھانکیوں کی حتمی فہرست میں شامل نہیں کی جاسکی۔
یہ معلومات 14 مارچ 2022 کو دفاع کے وزیر مملکت جناب اجے بھٹ نے جناب کے سوم پرساد کو راجیہ سبھا میں ایک تحریری جواب میں فراہم کیں۔
وزارت دفاع
صدرِ جمہوریہ نے بھارتی کوسٹ گارڈ کے اہل کاروں کے لئے تَٹ رکشک میڈلز کی منظوری دی
نئی دلّی ، 26 جنوری / صدرِ جمہوریۂ ہند جناب رام ناتھ کووند نے یومِ جمہوریہ ، 2021 ء کے موقع پر بھارتی کوسٹ گارڈ کے مندرجہ ذیل اہل کاروں کو ، اُن کی بہادری اور انفرادی / یاد گار خدمات کے اطراف میں ، انہیں صدر کے تَٹ رکشک میڈل  اور تٹ رکشک میڈل  دینے کو منظوری دی ۔
اے ۔ صدرِ جمہوریہ کا تَٹ رکشک میڈل 
- آئی جی ، دیو راج شرما ، ٹی ایم 
- آئی جی ارون شری واستو ، ٹی ایم 
بی ۔ تٹ رکشک میڈل 
- ڈی آئی جی انوراگ کوشک 
- پرتاپ نارائن ، پی / اے ڈی ایچ  ، 02433 – ایل
- یدو راج یادو ، پی / اے ڈی ایچ  ، 02497 – زیڈ
- روی کمار ، یو / این وی کے  ، 13104 – ایم
سی ۔ تٹ رکشک میڈل 
- ڈی آئی جی کیلاش نیگی 
- سوم لال ، پی / اے ڈی ایچ  ، 00826 – ایچ
بھارتی کوسٹ گارڈ کے ، اِن اہل کاروں کو ، یہ ایوارڈ 26 جنوری ، 1990 ء کے بعد سے ہر سال یومِ جمہوریہ اور یومِ آزادی کے موقع پر دیئے جاتے ہیں ۔
۔ ۔۔۔۔۔۔۔ ۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔

U. No. 829
(Visitor Counter : 114
قانون اور انصاف کی وزارت
پریس ریلیز
نئی دہلی،11اکتوبر؍2021:
صدر جمہوریہ بھارت کے آئین کی دفعہ 222کی ذیلی دفعہکے ذریعے دیئے گئے اختیارات کا استعمال کرتے ہوئے بھارت کے چیف جسٹس کے مشورے سے 11اکتوبر 2021ء کو جاری ایک نوٹیفکیشن کے ذریعے درج ذیل وکلاء اور عدالتی افسران کی راجستھان ہائی کورٹ میں ججوں کے طورپر تقرری کا فرمان جاری کرتے ہیں اور انہیں یہ ہدایت دی جاتی ہے کہ وہ اپنے دفاتر میں اپنی ذمہ داریاں سنبھال لیں ۔
|
|
فہرست نمبر
|
|
نام
|
|
ہائی کورٹ نام جس میں تقرری ہوئی
|
|
1.
|
|
فرزند علی ، ایڈوکیٹ
|
|
راجستھان
|
|
2.
|
|
سدیش بنسل ، ایڈوکیٹ
|
|
راجستھان
|
|
3.
|
|
انوپ کمار دھانڈ، ایڈوکیٹ
|
|
راجستھان
|
|
4.
|
|
ونوکمار بھروانی 
|
|
راجستھان
|
|
5.
|
|
مدن گوپال ویاس
|
|
راجستھان
جل شکتی وزارت
’سوچھتا ہی سیوا ‘ مہم کو چیلنج بھرے دشوار گزارخطوں اور لاجسٹک رکاوٹوں کے باوجود اتراکھنڈ کے متحرک گاؤں میں کامیابی کے ساتھ نافذ کیا گیا
کمیونٹی کے جذبے اور عزم کے ایک شاندار مظاہرہ میں، اتراکھنڈ کے دھارچولہ کے دور دراز دیہی علاقوں نے چیلنج بھرے دشوار گزار خطوں اور لاجسٹک رکاوٹوں کے باوجود’’سوچھتا ہی سیوا‘‘ مہم کے کامیاب نفاذ کا مشاہدہ کیا۔ اس اقدام نے، جس کا مقصد صفائی ستھرائی کو فروغ دینا ہے، علاقے میں ایک اہم مسئلہ کو حل کرنے کے لیے رہائشیوں اور مقامی حکام کو اکٹھا کیا۔ یہ مہم، جو بڑے سوچھ بھارت ابھیان کا ایک حصہ ہے، ایک ملک گیر تحریک ہے جس کا مقصد دیہی علاقوں میں صفائی اور حفظان صحت کو فروغ دینا ہے۔ اگرچہ اس پہل نے ملک بھر میں نمایاں پذیرائی حاصل کی ہے، لیکن دھارچولہ جیسے پہاڑی اور دور دراز علاقوں میں اس طرح کی سرگرمیوں کا انعقاد منفرد چنوتیاں پیش کرتا ہے۔
دھارچولہ کے سرحدی علاقے میں، اتراکھنڈ کے کماؤں علاقے میں واقع جس پور ٹونکر اور گنی نابھی گنج جیسے متحرک گاؤں کی اسکیم کے تحت گاؤں، اپنے شاندار مناظر کے لیے جانا جاتا ہے لیکن اس کے دشوارگزار ناہموار علاقے کی وجہ سے اسے کئی چیلنجوں کا سامنا کرنا پڑتا ہے۔ مشکل جغرافیائی حالات اکثر بنیادی سہولیات تک رسائی میں رکاوٹ بنتے ہیں، جس میں کچرے کو ٹھکانے لگانے کی سہولیات شامل ہیں۔ اس سال کی سوچھتا ہی سیوا مہم نے ان چیلنجوں سے نمٹنے کی کوشش کی۔
ان چیلنجوں کے باوجود، مقامی مہیلا منڈل  نے رہائشیوں کی فعال شرکت کے ساتھ اس مہم کو شاندار کامیابی سے ہمکنار کیا۔ مہم میں تقریباً 50 لوگوں نے سوچھتا سرگرمیوں کے انعقاد میں حصہ لیا۔ صفائی ستھرائی کے بارے میں بیداری پیدا کرنے کے لیے دو ہفتوں کے دوران کئی سرگرمیاں انجام دی گئیں۔ مہم کی اہم جھلکیوں میں سے ایک گاؤں میں بڑے پیمانے پر صفائی مہم اور کمیونٹی مقامات کی صفائی تھی۔ خواتین اور بزرگ شہریوں سمیت رہائشیوں نے کوڑا کرکٹ اٹھانے اور عوامی مقامات کو صاف کرنے کے لیے جوش و خروش سےحصہ لیا۔ اس کارروائی نے نہ صرف صاف ستھرا ماحول میں تعاون پیش کیا بلکہ کمیونٹی اور مشترکہ ذمہ داری کے احساس کو بھی فروغ دیا۔
دشوار گزار چیلنج بھرے علاقے اور کچرے کو ٹھکانے لگانے کی سہولیات تک محدود رسائی کے پیش نظر، ایک جدید حل نافذ کیا گیا۔ نامیاتی کچرے کو مؤثر طریقے سے سنبھالنے کے لیے مختلف دیہاتوں میں کمیونٹی کمپوسٹنگ پٹ قائم کیے گئے تھے۔ اس سے نہ صرف لینڈ فل سائٹس پر بوجھ کم ہوا بلکہ خطے میں پائیدار طریقوں کو بھی فروغ ملا۔
دھارچولہ کے دیہاتوں میں سوچھتا ہی سیوا مہم کی کامیابی اس بات کی ایک متاثر کن مثال کے طور پر کام کرتی ہے کہ کس طرح عزم اور اجتماعی جذبہ انتہائی مشکل چیلنجوں پر بھی قابو پا سکتا ہے۔ یہ ظاہر کرتا ہے کہ صحیح ذہنیت اور مشترکہ کوششوں کے ساتھ، کوئی بھی خطہ صاف ستھرا اور خوبصورت رکھنا مشکل نہیں ہے۔
مہم کے اختتام پر، ان دیہات کے مکین اپنی اجتماعی کامیابی پر فخر کر سکتے ہیں اور آنے والے دنوں میں ایک صاف ستھرے، صحت مند اور زیادہ متحرک کمیونٹی کی امید کرسکتے ہیں۔ سوچھتا ہی سیوا نے واقعی لوگوں کے دلوں پر انمٹ نقوش چھوڑے ہیں، جس سے یہ ثابت ہوتا ہے کہ صفائی صرف ایک فرض نہیں بلکہ زندگی کا ایک طریقہ ہے۔
صحت اور خاندانی بہبود کی وزارت
ہندوستان کووڈ-19 کے زیر علاج مریضوں کے معاملے میں کمی کے رجحان کو لگا تار برقرار رکھے ہوئے ہے
لگاتار دوسرے دن بھی زیر علاج مریضوں کی تعداد 7.5 لاکھ سے نیچے
14ریاستوں اور مرکز کے زیر انتظام علاقوں میں شرح اموات ایک فیصد سے بھی کم کی حصولیابی حاصل کی ہے
نئی دلی، 21؍اکتوبر، ہندوستان کووڈ – 19 کے زیر علاج مریضوں کے معاملے میں کمی کے رجحان کو لگا تار برقرار رکھے ہوئے ہے اور لگا تار دوسرے دن بھی زیر علاج مریضوں کی تعداد 7 لاکھ 50 ہزار سے بھی کم ہے۔
روزانہ کووڈ – 19 کے مریضوں کی ایک بڑی تعداد تیزی سے شفایاب ہورہی ہے ۔ ایسے میں ہندوستان میں روزانہ صحت یابی کے سلسلے کا رجحان بھی تیزی سے بڑھ رہا ہے۔ ملک میں پچھلے 24 گھنٹے کے دوران 61 ہزار 775 مریض صحت یاب ہوئے ہیں۔ جب کہ کووڈ کے نئے مصدقہ معاملوں کی تعداد 54044 ہے۔ یہ تعداد اُس وقت ہے جب ملک میں پچھلے 24 گھنٹے کے دوران 1083608 نمونوں کی جانچ کی گئی۔
بروقت اور مناسب علاج کے ساتھ ٹیسٹ کئے جانے ، کووڈ کے مریضوں کا پتہ لگانے اور ان کے علاج و معالجے کی حکمت عملی کے کامیاب نفاذ کی وجہ سے شرح اموات میں لگا تار کمی آئی ہے۔ قومی سطح پر شرح اموات آج گھٹ کر 1.51 فیصد رہ گئی ہے۔
مرکز نے ریاستوں اور مرکز کےزیر انتظام علاقوں کو مشورہ دیا ہے کہ وہ شرح اموات کو ایک فیصد سے بھی کم پر لائیں۔ فی الحال 14 ریاستیں اور مرکز کے زیر انتظام علاقے ایک فیصد سے بھی کم شرح اموات کی رپورٹ دے رہی ہیں۔
ہندوستان میں اب تک کووڈ کے 6795103 مریض شفایاب ہوچکے ہیں۔ روزانہ صحت یاب ہونے والے مریضوں کی تعداد میں اضافے کے نتیجے میں قومی سطح پر بھی صحت یابی کی شرح میں لگا تار اضافہ ہو رہا ہے اور یہ اضافہ اب تیزی سے بڑھ کر 89 فیصد  تک آگیا ہے۔
10ریاستوں اور مرکز کے زیر انتظام علاقوں میں 77 فیصد نئے معاملوں کا پتہ چلا ہے۔
کرناٹک نے نئے بہ صحت ہوئے افراد کی تعداد کے لحاظ سے مہاراشٹر کو پیچھے چھوڑ دیا ہے، وہاں 8 ہزار 500 سے زیادہ مریض شفایاب ہوئے ہیں۔ مہاراشٹر اور کیرالہ دونوں ریاستوں میں نئے روبہ صحت ہونے والے افراد کی تعداد 7 ہزار سے زیادہ ہے۔
ملک میں پچھلے 24 گھنٹے کے دوران کووڈ کے 54044 نئے معاملے درج کئے گئے ہیں۔ ان میں سے 78 فیصد معاملے 10 ریاستوں ؍ مرکز کے زیر انتظام علاقوں میں ہیں۔ مہاراشٹر میں 8 ہزار سے زیادہ نئے کیس درج کئے گئے جب کہ کرناٹک اور کیرالہ میں 6 ہزار سے زیادہ کیسز درج کئے گئے۔
پچھلے 24 گھنٹے کے دوران 717 اموات درج ہوئیں۔ کووڈ سے ہونے والی اموات کے 82 فیصد نئے معاملوں کی اطلاع 10 ریاستوں اور مرکز کے زیر انتظام علاقوں سے موصول ہوئی ہے۔ کل مہاراشٹر سے 29 فیصد اموات کی اطلاعات موصول ہوئیں، وہاں 213 افراد کی کووڈ سے موت ہوئی، اس کے بعد کرناٹک میں کووڈ سے 66 افراد کی موت ہوئی۔
نوجوانوں کے امور اور کھیل کود کی وزارت
23-2022 کے بجٹ میں کھیلو انڈیا اسکیم کے لیے مختص رقم میں 48 فیصد کا اضافہ کیا گیا
جناب انوراگ سنگھ ٹھاکر نے کھیلو انڈیا اسکیم جاری رکھنے کو منظوری دینے پر وزیراعظم کا شکریہ ادا کیا
نئی دہلی،02فروری ،2022 / کھیل کود میں زیادہ سے زیادہ لوگ حصہ لیں اور مہارت کو فروغ دیا جائے۔ ان دو مقاصد کے تحت حکومت نے کھیلو انڈیا – کھیل کود کے فروغ کے لیے قومی پروگرام جاری رکھنے کا فیصلہ کیا ہے۔ یہ پروگرام 3165.50 کروڑ روپے کے اخراجات کے ساتھ 15 ویں مالی کمیشن کی مدت کے تحت جاری رہے گا ۔
نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر نے کھیلو انڈیا اسکیم جاری رکھنے کی منظوری دینے پر وزیر اعظم جناب نریندر مودی کا شکریہ ادا کیا۔ وزیر موصوف نے کہا کہ وزارت اور سبھی متعلقہ فریقوں کی طرف سے میں کھیلو انڈیا اسکیم کی مدت میں پانچ سال کا اضافہ کرنے اور 2022 کے بجٹ میں 48 فیصد رقوم کا اضافہ کر کے اسے بین الاقوامی سطح پر نمایا کرنے پر نیز اسے وزیراعظم کے ایوارڈ اسکیم میں شامل کرنے پر وزیراعظم کا شکریہ ادا کرتا ہوں۔
کھیلو انڈیا اسکیم، نوجوانوں کے امور اور کھیلوں کی وزارت کی ایک اہم مرکزی شعبے کی اسکیم ہے۔ اس کا مقصد ملک میں کھیلوں کے کلچر کو فروغ دینا اور کھیل کود میں مہارت حاصل کرنا ہے۔ کھیلو انڈیا پروگرام میں کھیل کے میدانوں کو فروغ دینا ، اسکول اور یونیورسٹی دونوں سطح پر کھیل کود میں مقابلہ جاتی رجحان کو مستحکم کرنا بھی شامل ہے۔ اس پروگرام میں معذور افراد اور خاتون کھلاڑیوں کو دیہی / دیسی کھیل کود بھی شامل کیے گئے ہیں
اس توسیع شدہ کھیلو انڈیا اسکیم کا بنیادی مقصد ویژن اور ڈھانچہ برقرار رکھا گیا ہے ۔ البتہ، اس وزارت کے تجربے کی بنیاد پر اس توسیع شدہ اسکیم پر عمل درآمد کرتے ہوئے اور تیسرے فریق ویلیوٹر کی سفارشات پر عمل کرتے ہوئے اسکیم کے عوامل کو نئے سرے سے ترتیب دیا گیا ہے اور معقول بنایا گیا ہے۔ یہ پانچ عوامل مندرجہ ذیل ہیں :
- کھیلوں سے متعلق بنیادی ڈھانچے کی تخلیق اور اس میں بہتری لایا جانا
- کھیل مقابلوں اور صلاحیت کو فروغ
- کھیلو انڈیا مراکز اور کھیل اکیڈمیاں
- فٹ انڈیا تحریک
- کھیلوں کے ذریعے شمولیت کو فروغ
۔۔۔
ش ح ۔ اس۔ ت ح ۔
U –1030
(Visitor Counter : 97
نائب صدر جمہوریہ ہند کا سکریٹریٹ
ایک پُرامن اور بامقصد زندگی بسر کرنے کیلئے روحانیت کی تفہیم ازحد ضروری ہے: نائب صدر جمہوریہ ہند
جناب سری سری روی شنکر نے اُپ راشٹرپتی بھون میں وزراء، اراکین پارلیمنٹ اور حکومت ہند کے سینئر افسران سے گفت وشنید کی
یوگ اور مراقبہ ذہنی صحت کے لئے لازمی ہیں : اپنی زندگی کااصل مقصد تلاش کرنے میں مددگار ہیں: سری سری
نئیدہلی۔27؍نومبر۔نائب صدر جمہوریہ ہند جناب ایم وینکیانائیڈو نے کہا ہے کہ روحانیت کی تفہیم ایک بامقصد اور پُرامن زندگی بسر کرنے کیلئے ازحد اہم ہے۔ انہو ں نے زور دیکر کہا ہے کہ بھارت کے عظیم ثقافتی ورثے، اقدار اور بھارت کے فلسفے میں مضمر نظریات کے تحفظ ، فروغ اور ترویج و اشاعت کی ضرورت ہے۔
روحانی گورو سری سری روی شنکر جی کے ساتھ اپنی رہائش گاہ پر منعقدہ ایک باہم اثر پذیر ملاقات میں نائب صدر جمہوریہ ہند نے کہا کہ بھارت کے پاس بزرگوں کے احترام ، معمر افراد ،رشیوں اور گوروؤں سے رہنمائی حاصل کرنے کی عظیم روایت رہی ہے اور متعدد مسائل کاحل ان کی رہنمائی میں ہی نکالا جاتا رہا ہے۔
سری سری روی شنکر کے متعلق گفتگو کرتے ہوئے نائب صدر جمہوریہ ہند نے کہا کہ وہ پوری دنیا کے عوام کی رہنمائی کرتے رہے ہیں اور انہیں اپنی روحانی تقاریر خصوصاً ایسے وقت میں جبکہ تشدد ، تناؤ ، اقدار کی پامالی عام ہے، ایسے ماحول میں رہنمائی فراہم کرتے رہے ہیں۔ یہ سماجی تناؤ امن، خوشحالی اور ملک اور پوری دنیا کی ترقی کو متاثر کرتا رہا ہے۔
سری سری نے حاضرین سے گفتگو کرتے ہوئے یوگ اور مراقبے کی اہمیت اجاگر کی اور تجویز پیش کی کہ ان دونوں کو ذہنی صحت کیلئے اپنایا جانا چاہئے۔ انہوں نے روزانہ کے مراقبے، معقول نیند لینے اور تنفس کے عمل پر توجہ مرکوز کرنے کی اہمیت پر زور دیا اور کہا کہ ایک پُرسکون ذہن کیلئے یہ تمام اُمور ضروری ہیں۔ انہوں نے کہا کہ اس سے عوام کو مادی چیزوں سے کہیں آگے بڑھ کر غور وفکر کرنے کا شعور حاصل ہوگا اور وہ اپنی زندگی کی اصل حقیقت اور اصل مقصد سے روشناس ہوسکیں گے۔
غصے پر قابو حاصل کرنے سے متعلق ایک سوال کا جواب دیتے ہوئے سری سری نے وضاحت کی کہ غصہ اگر وقتی ہو تو برا نہیں ہے اور ہمیں اپنے غصے کو بہت عرصے تک اپنے اندر دبا کر نہیں رکھنا چاہئے۔ انہوں نے بھارتی اقدار مثلاً اپنے نظریات اور خیالات دوسروں کے ساتھ ساجھا کرنے اور پُرامن دنیا کے قیام کیلئے دوسروں کا خیال رکھنے جیسے اُمور پر زور دیا۔
راجیہ سبھا کے ڈپٹی چیئرمین جناب ہری ونش، داخلی اُمور کے وزیر مملکت جناب جی کشن ریڈی ، پارلیمانی اُمور کے وزیر مملکت جناب وی مرلی دھرن، پرسار بھارتی کے صدر نشین ڈاکٹر اے سوریہ پرکاش، ڈی آر ڈی او کے چیئرمین ڈاکٹر جی ستیش ریڈی اور مختلف پارٹیوں مثلاً ٹی آر ایس، بی جے ڈی، وائی ایس آر سی پی ، ٹی ڈی پی، ڈی ایم کے، اے آئی ڈی ایم کے اور کانگریس کے متعدد اراکین پارلیمنٹ بھی اس موقع پر موجود تھے۔ تقریباً پچاس اراکین پارلیمنٹ ، حکومت ہند کے سینئر افسران ، دلّی کے میئر اور چیئرمین این ڈی ایم سی جیسی شخصیات نے بھی اس اجلاس میں شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5413
(Visitor Counter : 36
سائنس اور ٹیکنالوجی کی وزارت
بایو ٹیک کسان پروگرام کے ذریعے نامیاتی زراعت سمیت زراعت میں بایو ٹیکنالوجی کے استعمال کی مدد کی خاطر پچھلے تین برسوں کے دوران اندازا 310 کروڑ روپئے کی سرمایہ کاری کی گئی
بیس ریاستوں اور مرکز کے زیر انتظام دو علاقوں نے بایو ٹیکنالوجی کی اپنی پالیسی تیار کی ہے
نئی دہلی،18 ستمبر، حکومت نامیاتی زراعت سمیت زرعی بایوٹیکنالوجی میں مسابقانہ تحقیق وترقی اور مظاہرہ کرنے والی سرگرمیوں کے لیے تحقیقی اداروں، مرکزی اور ریاستی زرعی یونیورسٹیوں کی مدد کرتی ہے۔بایوٹیک- کرشی انوویشن سائنس ایپلی کیشن نیٹ ورک  پروگرام میں اختراعی نوعیت کی ٹیکنالوجیوں کو کسانوں تک پہنچانے کے لیے توجہ مرکوز کی جاتی ہے۔ ان سرگرمیوں کی پورے ملک میں حمایت کی جاتی ہے جن میں آرزومند اضلاع بھی شامل ہیں۔ پچھلے تین برسوں کے دوران اندازا 310 کروڑ روپئے کی سرمایہ کاری کی گئی۔
بیس ریاستوں اور مرکز کے زیر انتظام دو علاقوں نے بایو ٹیکنالوجی کی اپنی پالیسیاں تیار کی ہیں۔ 
حکومت نے بایو ٹیکنالوجی کے محکمے  کے ذریعے بایو ٹیکنالوجی میں مربوط انسانی وسائل کی ترقی کے پروگرام پر عملدرآمد کیا ہے تاکہ زراعت سمیت مختلف شعبوں میں بایو ٹیکنالوجی میں تربیت یافتہ افراد فراہم کیے جاسکیں۔ ان میں کچھ اہم پروگرام اس طرح ہیں۔ پوسٹ گریجویٹ ٹیچنگ پروگرام، ڈی بی ٹی جونیئر ریسرچ فیلوشپ پروگرام، ڈی بی ریسرچ ایسوسی ایٹ شپ اور ڈی بی ٹی بایوٹینالوجی انڈسٹری ٹریننگ پروگرام  یہ پروگرام ہنرمند اور تربیت یافتہ افراد کے لیے ہیں۔ ان پروگراموں کی پورے ملک میں حمایت کی جاتی ہے۔
جدول نمبر 1
بایو ٹیکنالوجی پالیسی رکھنے والی ریاستوں / مرکز کے زیر انتظام علاقوں کی تفصیل:
|
|
نمبر شمار
|
|
ریاست/ مرکز کے زیر انتظام علاقے کا نام
|
|
بایوٹیکنالوجی پالیسی / پروگرام
|
|
-
|
|
آندھراپردیش
|
|
بایو ٹیکنالوجی پالیسی 2015-2020
|
|
-
|
|
آسام
|
|
بایو ٹیکنالوجی پالیسی 2018-2022
|
|
-
|
|
بہار
|
|
بایو ٹیکنالوجی پالیسی
|
|
-
|
|
چنڈی گڑھ
|
|
بایو ٹیکنالوجی پالیسی چنڈی گڑھ
|
|
-
|
|
چھتیس گڑھ
|
|
بایو ٹیکنالوجی پالیسی چھتیس گڑھ
|
|
-
|
|
گوا
|
|
بایو ٹیکنالوجی پالیسی 2009
|
|
-
|
|
گجرات
|
|
بایو ٹیکنالوجی پالیسی 2016-2021
|
|
-
|
|
ہریانہ
|
|
بایو ٹیکنالوجی پالیسی ہریانہ 2002
|
|
-
|
|
ہماچل پردیش
|
|
بایو ٹیکنالوجی پالیسی 2014
|
|
-
|
|
جموں اینڈ کشمیر
|
|
بایو ٹیکنالوجی پالیسی 2010
|
|
-
|
|
جھارکھنڈ
|
|
جھارکھنڈ انفارمیشن ٹیکنالوجی /بایو ٹیکنالوجی پالیسی 2012
|
|
-
|
|
کرناٹک
|
|
بایو ٹیکنالوجی پالیسی 2017-2022
|
|
-
|
|
مدھیہ پردیش
|
|
بایو ٹیکنالوجی پالیسی 2003
|
|
-
|
|
مہاراشٹر
|
|
بایو ٹیکنالوجی پالیسی 2001
|
|
-
|
|
اڈیشہ
|
|
بایو ٹیکنالوجی پالیسی 2018
|
|
-
|
|
پنجاب
|
|
پنجاب بایو ٹیکنالوجی پروگرامز
|
|
-
|
|
راجستھان
|
|
بایو ٹیکنالوجی پالیسی 2015
|
|
-
|
|
تمل ناڈو
|
|
تمل ناڈو بایو ٹیکنالوجی پالیسی 2014
|
|
-
|
|
تلنگانہ
|
|
بایو ٹیکنالوجی پالیسی 2015-2020
|
|
-
|
|
اترپردیش
|
|
اترپردیش میں بایو ٹیکنالوجی پالیسی 2014
|
|
-
|
|
اتراکھنڈ
|
|
بایو ٹیکنالوجی پالیسی 2018-2023
|
|
-
|
|
مغربی بنگال
|
|
بایو ٹیکنالوجی پالیسی 2013
سائنس اور ٹیکنالوجی، ارضیاتی علوم اور صحت نیز خاندانی فلاح وبہبود کے مرکزی وزیر ڈاکٹر ہرش وردھن نے آج لوک سبھا میں ایک سوال کے تحریری جواب میں یہ اطلاع فراہم کی۔
وزیراعظم کا دفتر
وزیر اعظم نے من کی بات کے لیے خیالات اور تجاویز کا اشتراک کرنے کی دعوت دی
وزیر اعظم جناب نریندر مودی نے 25 ستمبر 2022 کو صبح 11 بجے من کی بات کے آنے والے ایپی سوڈ کے لیے لوگوں کو اپنے خیالات اور معلومات کا اشتراک کرنے کی دعوت دی ہے۔ خیالات کا اشتراک MyGov، Namo ایپ پر کیا جا سکتا ہے، یا پیغام ریکارڈ کرنے کے لیے 1800-11-7800 نمبر ڈائل کیا جا سکتا ہے۔ کوئی بھی شخص 1922 پر مس کال کر سکتا ہے اور ایس ایم ایس میں موصول ہونے والے لنک پر عمل کر کے براہ راست وزیر اعظم کو اپنی تجاویز پیش کر سکتا ہے۔
MyGov دعوت نامہ کا اشتراک کرتے ہوئے، وزیر اعظم نے ٹویٹ کیا؛
”#من کی بات ہندوستان بھر میں متنوع معلومات اور متاثر کن اجتماعی کوششوں سے مالا مال ہے جس نے ہمارے معاشرے میں مثبت تبدیلیاں لائی ہیں۔ ہمیشہ کی طرح، میں اس ماہ 25 تاریخ کو ہونے والے ایپی سوڈ کے لیے آپ کی رائے حاصل کرنے کا منتظر ہوں۔“
https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
بہت چھوٹی، چھوٹی اور درمیانی صنعتوں کی وزارت
این ایس آئی سی نے فلپس مشین ٹولس انڈیا پرائیویٹ لیمٹڈ کے ساتھ مفاہمت کے اقرار نامہ پر دستخط کئے
نیشنل اسمال انڈسٹریز کارپوریشن لیمٹڈ این ایس آئی سی اور فلپس مشین ٹولس انڈیا پرائیویٹ لیمٹڈ نے18 اکتوبر 2022 کو نئی دہلی میں اضافی ٹیکنالوجیوں میں ہنر کے فروغ سے متعلق تربیت کے لئے مفاہمت کے ایک اقرار نامہ پر دستخط کئے۔اس موقع ایم ایس ایم ای کے مرکزی وزیر جناب نارائن رانے کی موجودگی نے تقریب کو اعزاز بخشا۔
سکریٹری بی بی سوائن ،این ایس آئی سی ،سی ایم ڈی جناب گورنگ دکشت، جوائنٹ سکریٹری محترمہ مرسی اپاؤ بھی اس موقع پر موجودتھے۔مفاہمت کے اس اقرار نامہ پر این ایس آئی سی سی جی ایم – ایس جی جناب نوین چوپڑا نے دستخط کئے ۔
جناب رانے نے کہا این ایس آئی سی اور فلپس انڈیا کے درمیان مفاہمت کا یہ اقرار نامہ ان اضافی ٹیکنالوجیوں میں افرادی قوت کے ہنر کو تیار کرنے کے لئے ایک نہایت اہم قدم ہوگا جو کہ مینو فیکچرنگ کا مستقبل ہے ۔انہوں نے کہا کہ دونوں ہی تنظیمیں اس آئندہ شعبہ میں ایم ایس ایم ایز کے لئے اپنی بہترین مہارت کو بروئے کار لاسکتی ہیں اور شاندار مواقع تشکیل دے سکتی ہیں۔
صدر جمہوریہ کا سکریٹریٹ
صدر جمہوریہ ہند نے وزیراعظم ہند کی حلف برداری کی تقریب میں شرکت کرنے والے سربراہان حکومت کے اعزاز میں ضیافت کا اہتمام کیا
صدرجمہوریہ ہند جناب رام ناتھ کووند نے کل 30 مئی 2019 کو بھارت کے وزیراعظم کی حلف برداری کی تقریب میں شرکت کرنے والے سربراہان حکومت کے اعزاز میں راشٹرپتی بھون میں ضیافت کا اہتمام کیا۔جن شخصیتوں نے اس ضیافت میں شرکت کی، ان میں پیپلز ریپبلک آف بنگلہ دیش کے صدر محمد عبدالحمید، سری لنکا کی ڈیموکریٹک سوشلسٹ جمہوریہ کے صدر جناب میتری پالا سری سینا ، جمہوریہ کرغیزستان کے صدر جناب سورون بائی جین بیخوف ، یونین آف میانما کی جمہوریہ کے صدر یوون منٹ، جمہوریہ موریشس کے وزیراعظم جناب پروندکمار جگنوت، نیپال کے وزیراعظم جناب کے پی شرما اولی، سلطنت بھوٹان کے وزیراعظم ڈاکٹر لوٹے شیریں اور سلطنت تھائی لینڈ کے وزیراعظم کے خصوصی ایلچی جناب گریسادا بونرچ شامل ہیں۔
اس موقع پر اظہار خیال کرتے ہوئے صدرجمہوریہ نے کہا کہ بھارت کا خواب صرف بھارت کے لیے نہیں ہے۔ جب ہم اپنی ترقی کے لیے کام کرتے ہیں، تو ہم اس حمایت سے بھی گہرائی کے ساتھ باخبر رہتے ہیں، جو ہمیں اپنے قریبی دوست ملکوں اور قریبی پڑوسی ملکوں سے ملتی ہیں۔ بحرہند کے سمندر سے لے کر خلیج بنگال تک اور مزید ، مشترک ثقافتوں اور وسط ایشیا کے اقتصادی موقعوں تک ہمارے عوام کی ایک جیسی خواہشیں اور امنگیں ہیں۔ صدیوں سے بھارت ایک ایسے عظیم تجارتی نظام کا مرکزی حصہ رہا ہے،جو وسط ایشیا سے بحرہند تک قائم ہے۔ یہ ہماری وراثت ہے ارو یہی ہمارا مستقبل بھی ہے۔ ہم اپنے سبھی عوام کے لیے اور عالمی برادری کے لیے ہمیں اپنے خطے اور اس سے بھی آگے تک امن اور خوش حالی کو فروغ دینے کے لیے لازمی طور پر مل کر کام کرنا چاہیے۔ ہمارے ممالک ایک دوسرے کی ترقی اور خوش حالی میں متعلقہ فریق بنے ہوئے ہیں۔
۔۔۔۔۔۔۔۔۔۔۔
م ن۔اس۔ ت ع۔
U-2248
(Visitor Counter : 61